Sari Kauria

Sari Johanna Kauria (s. 31. lokakuuta 1964 Helsinki) on suomalainen karateka. Hän oli ensimmäinen suomalainen naisten karaten maailmanmestari. Myös hänen veljensä Jyri Kauria on karateka.

Kauria voitti maailmanmestaruuden 53 kg:n sarjassa vuonna 1986. Kaksi vuotta myöhemmin hän sijoittui MM-kilpailuissa seitsemänneksi. EM-kilpailuissa hän saavutti toisen sijan 1987 ja kolmannen sijan 1984 sekä 1985. Kauria oli myös mukana joukkueessa, joka voitti kultaa EM-kilpailuissa 1989 ja pronssia 1986. SM-kilpailuissa Kauria sai kultaa 63 kg:n sarjassa vuonna 1988 sekä kuusi kertaa hopeaa vuosina 1983–1989. Lisäksi hänelle kertyi useita mitaleita PM-kilpailuista.

Lähteet

Suomalaiset karatekat
Vuonna 1964 syntyneet
Elävät henkilöt